Haos pe Transalpina după furtună. Drumul a fost blocat aproape 12 ore din cauza pietrelor și a nămolului scurse de pe versanți
O ploaie torențială a provocat haos pe Transalpina. Timp de aproape 12 ore, traficul pe DN 67C, în zona Hidrocentralei Gâlceag, a fost blocat pe ambele sensuri. Apa a adus de pe versanți pe șosea pietre și pământ și a făcut imposibilă circulația autoturismelor în zonă. Județul Alba se afla, în acel moment, sub cod galben de furtună. Abia târziu în noapte drumarii au reușit să deblocheze șoseaua.